cyanic-selkie/wikianc huggingface dataset:
মুহম্মদ জাফর ইকবালের উপর আক্রমণ
আইনশৃঙ্খলা বাহিনীর গাফিলতি
পুলিশ সদর দফতরের এক কর্মকর্তা বলেন, ‘জাফর ইকবাল হামলার আশঙ্কার মধ্যে থাকলেও ঘটনার সময় দায়িত্বশীল কোনো কর্মকর্তা সেখানে ছিলেন না৷ যারা ছিলেন তারা মোবাইল ফোনে গেমস খেলছিলেন বলে অভিযোগ উঠেছে৷ ঘটনার পর বেশ দেরি করে সেখানে পুলিশ কর্মকর্তারা গিয়েছেন৷ ঘটনার সঙ্গে সঙ্গে এমনকি যখন কোনো কর্মকর্তা সেখানে যান তার ৭-৮ মিনিট আগে গেলে সন্দেহজনক আরও একাধিক যুবককে গ্রেফতার করা যেত৷ একজন এসআই পদমর্যাদার কর্মকর্তা গেলেও হতো৷’
পুলিশের আইজি ড. মোহাম্মদ জাবেদ পাটোয়ারী বলেন, ‘পুলিশের দায়িত্বহীনতার বিষয়টিকে গভীরভাবে খতিয়ে দেখা হচ্ছে৷ বিষয়টি নিয়ে সিলেট মেট্রোপলিটন কমিশনারের সঙ্গে কথা বলেছি৷ হামলায় জড়িতদের দ্রুত আইনের আওতায় আনার নির্দেশ দিয়েছি... পুলিশের কোনো সদস্যের বিরুদ্ধে দায়িত্বে অবহেলার প্রমাণ পাওয়া গেলে তার বিরুদ্ধে যথাযথ ব্যবস্থা নেয়া হবে৷’
ঘটনাস্থলের সিসিটিভি ফুটেজে দেখা যায়, অধ্যাপক জাফর ইকবাল যেখানে বসে ছিলেন, হামলাকারী ফয়জুর তার ঠিক পেছনেই দাঁড়িয়ে ছিলেন ৷ ফুটেজে দেখায় যায়, পেছনে যে তিন কনস্টেবলকে দেখা যাচ্ছে, তারা হলেন ইব্রাহিম, সুমন সূত্রধর ও নূরুল৷ ইব্রাহিম জাফর ইকবালের কিছুটা কাছাকাছি ছিলেন, হামলা শুরু হলেই তিনি টের পেয়ে প্রতিরোধের চেষ্টা করেন, এতে তিনি আহত হন৷ তার প্রতিরোধের মুখে হামলাকারী ফয়জুর ধরা পড়েন৷ তবে সুমন সূত্রধর ও নূরুল মোবাইল ফোনে মগ্ন থাকতে দেখা যায়৷
তুঙ্গ নদী
তুঙ্গ নদী (কন্নড়: ತುಂಗ ನದಿ) দক্ষিণ ভারতে কর্ণাটক রাজ্যের একটি নদী ।এই  নদীর জন্ম হয় মধ্যে পশ্চিম ঘাটে একটি পাহাড় 'বরাহ পর্বতে',যার অন্য নাম গঙ্গামূলা।এখান থেকে কর্ণাটক-এর দুটি জেলা চিকমাগালুর ও শিমোগার মধ্যে দিয়ে প্রবাহিত হয়। এটা ১৪৭ কিমি দীর্ঘ এবং শিমোগা শহরের কাছে কুডলির নামক একটি ছোট শহরে ভদ্রা নদীর সাথে সংযুক্ত হয়ে তুঙ্গভদ্রা নদী সৃষ্টি করে। তুঙ্গভদ্রা পূর্বদিকে প্রবাহিত হয়ে অবশেষে কর্ণাটক, তেলেঙ্গানা এবং অন্ধ্রপ্রদেশ সীমান্তের কাছে কৃষ্ণা নদীতে  মিলিত হয়।
তুঙ্গ নদী জলের মিষ্টতার জন্যে বিখ্যাত এবং সাহিত্যে একে বিশ্বের সবথকে সুমিষ্ট নদী বলে বর্ণনা করা হয়। প্রচলিত কথায় বলা হয় "তুঙ্গ পান, গঙ্গা স্নান" অর্থাৎ গঙ্গার জলে স্নান করা উচিত এবং তুঙ্গর জল পান করা উচিত। তুঙ্গ নদীর উপরে গাজানুর এর কাছে একটি বাঁধ রয়েছে এবং একটি বৃহৎ বাঁধ নির্মিত হয়েছে হসপেটে তুঙ্গভদ্রা নদীর উপরে।
ধর্মীয় কেন্দ্র এবং পৌরাণিক কাহিনী
তুঙ্গর তীরে অনেকগুলি গুরুত্বপূর্ণ মন্দির রয়েছে, তাদের মধ্যে সরবাধিক উল্লেখযোগ্য আদি শঙ্করাচার্য্য দ্বারা প্রতিষ্ঠিত সারদাপীঠ এবং বিদ্যাশঙ্কর মন্দির। আদি শঙ্করাচার্য্য শৃঙ্গেরিতে তার জীবদ্দশায় ১২ থেকে ২২ বছর পর্যন্ত কাটিয়েছেন। তিনি ৮ম শতকে এখানে অদ্বৈত বেদান্ত মঠ প্রতিষ্ঠা করেন। মহান আচার্য কীভাবে এই স্থানের প্রতি আকৃষ্ট হয়েছিলেন, তার বর্ণনাটি আচার্যের দ্বারা পবিত্র শারদম্বার মন্দিরের কাছাকাছি পাথরে লিখিত রয়েছে। চিত্রাঙ্কনটিতে দেখা যায় একটি বিষধর সাপ সূর্যের ঝলসানো তাপ থেকে একটি ব্যাঙকে বাঁচানোর জন্যে ছায়া প্রদান করছে। এই দৃশ্য দেখে তার মনে হয়, তুঙ্গর শান্ত পরিবেশে প্রাকৃতিক শত্রুরাও বন্ধু হয়ে উঠতে পারে, তাই এই স্থানই মন্দির স্থাপনার জন্যে আদর্শ। অভয় দানের এই ঐতিহ্য, ভয় থেকে স্বাধীনতা, এখানে আজও প্রবল ভাবে রক্ষিত; তাই দেখা যায় তুঙ্গর বিশাল মাছগুলি কুডলির ঘাটে সাধারণ ভক্তদের হাত থেকে নির্ভয়ে খাবার নিয়ে যায়।
পুরাণ মতে তুঙ্গ অত্যন্ত পবিত্র নদী। একটি হিন্দু কিংবদন্তি অনুযায়ী, ঋষি পরশুরাম তার পিতা মহান ঋষি জমদগ্নির আদেশে মাতা রেণুকার শিরশ্ছেদ করার পরে, বিভিন্ন নদীতে ডুবিয়ে রক্তের দাগ ধৌত করার চেষ্টা করেন কিন্ত কোন ভাবেই রক্তের শেষ লেগে থাকা চিহ্ন ধোয়া সম্ভব হয় না; অবশেষে তীর্থহালির নিকটবর্তী তুঙ্গ নদীতে তার কুঠারটি ধোয়ার পরে সেটি রক্তের দাগ মুক্ত হয়। এই কারণে তীর্থহাল্লি রামতীর্থ নামেও পরিচিত। এবং লোকবিশ্বাস অনুযায়ী এই স্থানে তুঙ্গ নদীতে অবগাহন সমস্ত পাপনাশী।
ইন্দোনেশিয়ার জেলা
জেলা শব্দটি, ইন্দোনেশিয়ার প্রেক্ষাপটে, রিজেন্সি বা শহরের নীচে তৃতীয়-স্তরের প্রশাসনিক উপবিভাগকে বোঝায়।   পাপুয়া, পশ্চিম পাপুয়া এবং যোগজাকার্তার বিশেষ অঞ্চল ছাড়া ইন্দোনেশিয়ার বেশিরভাগ এলাকায় স্থানীয় শব্দ কেকামাটান ব্যবহৃত হয়। ডিস্ট্রিক শব্দটি পাপুয়া এবং পশ্চিম পাপুয়াতে ব্যবহৃত হয়। যোগজাকার্তায়, কাপানেওয়ান শব্দটি রিজেন্সির মধ্যে থাকা জেলাগুলির জন্য ব্যবহৃত হয়, যেখানে কেমান্ত্রেন  শব্দটি শহরের মধ্যে জেলাগুলির জন্য ব্যবহৃত হয়। পরিসংখ্যান ইন্দোনেশিয়া অনুসারে, ইন্দোনেশিয়ায় ২০১৯ সালের হিসাবে মোট ৭,২৫২টি জেলা রয়েছে, ৮৩,৮২০টি প্রশাসনিক গ্রামে (গ্রামীণ দেশা এবং শহুরে কেলুরাহান) উপবিভক্ত।
সংজ্ঞা
থাম্ব| গাবুস্বেতানের জেলা কার্যালয়, ইন্দ্রমায়ু রিজেন্সি, পশ্চিম জাভা ইন্দোনেশিয়ার জেলা হল তৃতীয়-স্তরের প্রশাসনিক উপবিভাগ, রিজেন্সি বা শহর (দ্বিতীয়-স্তর) এবং প্রদেশ (প্রথম-স্তরের) নীচে। 2014 সালের 23 নম্বর আইন অনুসারে, শাসন, জনসেবা, এবং শহুরে/গ্রামীণ গ্রামের ক্ষমতায়নের সমন্বয় উন্নত করার জন্য রিজেন্সি বা শহরের সরকার দ্বারা জেলা গঠিত হয়। জেলা প্রধান হল একটি পেশা আমলা পদ যা সরাসরি রিজেন্ট বা মেয়র দ্বারা নিযুক্ত। স্থানীয় জেলা শব্দটি কেকামাটান ইন্দোনেশিয়ার বেশিরভাগ এলাকায় ব্যবহৃত হয়, যার প্রধান ক্যামাট।
ডাচ ইস্ট ইন্ডিজ এবং প্রারম্ভিক প্রজাতন্ত্রের সময়কালে, জেলা শব্দটি কেওয়েদানানকে উল্লেখ করা হয়েছিল, রিজেন্সির একটি উপবিভাগ। Kewedanan নিজেই kecamatan, যা Subdistrict (অনুবাদ করা হয়েছে বিভক্ত ছিল onderdistrict  ) Kewedanan বিলুপ্তি অনুসরণ শব্দটি জেলা kecamatan যা যেহেতু হয়েছে সরাসরি রিজেন্সি দ্বারা শাসিত হয়েছে সঙ্গে যুক্ত হতে থাকে। ইন ইংরেজি ভাষার অভিধান, Subdistrict মানে হলো "একটি বিভাগ বা এর উপবিভাগ জেলা ", অত: পর Subdistrict যেমন kecamatan অনুবাদ আর জেলা হিসাবে kewedanan অভাবে যেহেতু সুনির্দিষ্ট।  পরিসংখ্যান ইন্দোনেশিয়া (BPS) এর 1982 প্রকাশনা কেকামাতানকে জেলা হিসাবে অনুবাদ করেছে।
২০০১ পাপুয়া প্রদেশের বিশেষ স্বায়ত্বশাসিত বিষয়ে আইন নম্বর ২১ মুক্তির সঙ্গে, মেয়াদ distrik সমগ্র মধ্যে kecamatan পরিবর্তে ব্যবহৃত হয় পশ্চিমী নিউ গিনি ( পাপুয়া এবং পশ্চিম পাপুয়া )। উভয়ের মধ্যে পার্থক্য কেবল নামকরণ, কেপাল ডিস্ট্রিক জেলা প্রধান। পরে অন্য স্বশাসিত প্রদেশে দ্বারা ২০১৯ সালে অনুসরণ করা হয়েছে বালি বিশেষ অঞ্চল, যেখানে kecamatan kapanewon এবং kemantren প্রতিস্থাপন করা হয়েছে। সুলতান হামেংকুবুওনো এক্স, অঞ্চলের গভর্নর এবং যোগজাকার্তা সালতানাতের সম্রাট, ২০১৯ সালের ২৫ নম্বর গবারনেটোরিয়াল ডিক্রি জারি করেছিলেন, যা এই অঞ্চলের মহকুমাগুলির জন্য পুরানো নামকরণের প্রথা পুনরুদ্ধার করেছিল। কাপানেওয়ান (রাজ্যের একটি মহকুমা) একজন পানেউ এর নেতৃত্বে, যখন কেমন্ত্রেন (শহরের একটি মহকুমা), একজন মন্ত্রী পামং প্রজা নেতৃত্বে রয়েছেন।
বাংলাদেশ সমবায় ব্যাংক লিমিটেড
ইতিহাস
অবিভক্ত বাংলায় সমবায় সমিতি ও কৃষক পর্যায়ে ঋণ প্রদানের লক্ষ্যে সরকারী উদ্যোগে ১৯২২ সালে সমবায় ব্যাংক প্রতিষ্ঠিত হয়। বেঙ্গল প্রভিন্সিয়াল কো-অপারেটিভ ব্যাংকের সদর দপ্তর কোলকাতায় থাকায় ১৯৪৭ সালে দেশ বিভাগের পর পূর্ব পাকিস্তানের সমবায় প্রতিষ্ঠান ও কৃষক পর্যায়ে কৃষি ঋণ প্রবাহ সাময়িকভাবে বন্ধ হয়ে যায়। এ সমস্যা হতে উত্তরণের জন্য ১৯৪৭ সালের শেষ দিকে ইষ্ট বেঙ্গলের রেজিষ্ট্রার অব কো-অপারেটিভ সোসাইটিজ জনাব ইকবাল আতাহার আলী পি.এ.এস এর আহবানে পূর্ব পাকিস্তানের সমবায় নের্তৃবৃন্দের একটি সভা মাননীয় প্রাদেশিক সমবায় মন্ত্রী সৈয়দ মোঃ আফজালের সভাপতিত্বে ঢাকায় অনুষ্ঠিত হয় । সভায় পূর্ব পাকিস্তানকে নতুনভাবে একটি প্রাদেশিক সমবায় ব্যাংক প্রতিষ্ঠার সিদ্ধান্ত হয়। তারই প্রেক্ষাপটে কতিপয় উদ্যোগী ব্যক্তির সক্রিয় অংশগ্রহণে ১৯৪৮ সালের ৩১ মার্চ পূর্ব পাকিস্তানে প্রাদেশিক সমবায় ব্যাংক লিঃ নামে নিবন্ধন লাভের পর  সদরঘাট এলাকায় অবস্থিত ভিক্টোরিয়া পার্ক সংলগ্ন জনশন রোডের  একটি ভাড়া বাড়িতে ০১ এপ্রিল ১৯৪৮ সাল হতে এর কার্যক্রম শুরু করা হয় । পরবর্তীতে ২৫ নভেম্বর  ১৯৪৯ সালে একই এলাকায় ৩/১০ জনশন রোডে অবস্থিত ইম্পিরিয়াল ব্যাংক অব ইন্ডিয়ার মালিকানাধীন ভবনটি ১.৩৮ লক্ষ টাকায় ক্রয় করে পুরোদমে কার্যক্রম চালু করা হয় । ১৯৫৯ সালে ৯-ডি, মতিঝিলস্থ ৮.৭৬ কাঠা জমি পূর্ব পাকিস্তান সরকার হতে ৩৮৯৩৮.০০ টাকায় ৯৯ বছরের জন্য স্থায়ী লীজ গ্রহণ করে ৯ তলা বিশিষ্ট বর্তমান ভবন তৈরী করা হয়। প্রতিষ্ঠাকালীন ব্যাংকের নিবন্ধন নং ছিল ৩ এবং তারিখ ছিলো ৩১ মার্চ ১৯৪৮খ্রীঃ। পরবর্তীতে সমবায় সমিতি আইন ও বিধিমালা নতুনভাবে জারী হওয়ার পর ২০০৫ সালে উপ-আইন সংশোধিতভাবে নিবন্ধন করা হয়। সংশোধিত নিবন্ধন নং ০১ বি, তারিখ ০৯ মার্চ ২০০৫ খ্রীঃ।
উত্তরদা ইউনিয়ন
উত্তরদা বাংলাদেশের কুমিল্লা জেলার অন্তর্গত লাকসাম উপজেলার একটি ইউনিয়ন।
অবস্থান ও সীমানা
লাকসাম উপজেলার দক্ষিণাংশে উত্তরদা ইউনিয়নের অবস্থান। এ ইউনিয়নের পূর্বে আজগরা ইউনিয়ন, উত্তরে আজগরা ইউনিয়ন ও লাকসাম পৌরসভা, পশ্চিমে গোবিন্দপুর ইউনিয়ন এবং দক্ষিণে মনোহরগঞ্জ উপজেলার খিলা ইউনিয়ন ও নাঙ্গলকোট উপজেলার আদ্রা উত্তর ইউনিয়ন অবস্থিত।
প্রশাসনিক কাঠামো
উত্তরদা ইউনিয়ন লাকসাম উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম লাকসাম থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
মোঃ সাখাওয়াৎ হোসেন
মোঃ সাখাওয়াৎ হোসেন যিনি মওলানা শাখাওয়াত নামে সুপরিচিত। একজন বাংলাদেশী রাজনীতিবিদ। তিনি যথাক্রমে ৫ম ও ষষ্ঠ জাতীয় সংসদে বাংলাদেশ জামায়াতে ইসলামী এবং বাংলাদেশ জাতীয়তাবাদী দলের সদস্য হিসাবে যশোর-৬ আসনের প্রতিনিধিত্ব করেছিলেন। পরে তিনি জাতীয় পার্টির প্রেসিডিয়াম সদস্য হিসাবে দায়িত্ব পালন করেন।
২০১৬ সালের আগস্টে আন্তর্জাতিক অপরাধ ট্রাইব্যুনাল তাকে যুদ্ধাপরাধের দায়ে মৃত্যদণ্ড দিয়েছেন। ১৯৭১ সালে বাংলাদেশ মুক্তিযুদ্ধের সময় যশোর জেলার কেশবপুর উপজেলায় দু'জনকে হত্যা, একজনকে ধর্ষণ ও দু'জনকে নির্যাতনের অভিযোগে তাকে দোষী সাব্যস্ত করা হয়েছিল।
জন্ম ও প্রাথমিক জীবন
মোঃ সাখাওয়াৎ হোসেন ১৯৫৪ সালে যশোরের কেশবপুরের হিজলডাঙ্গা গ্রামে জন্মগ্রহণ করেন। তিনি ১২ বছর বয়সে জামায়াতে ইসলামীর তখনকার ছাত্র সংগঠন ইসলামী ছাত্র সংঘে যোগ দেন। ১৯৬৭ সালে আলিম এবং ১৯৬৯ সালে ফাজিল পাস করেন। তিনি ১৯৭১ সালে খুলনার আলিয়া মাদ্রাসা থেকে কামিল পরীক্ষা দিলেও ওই বছর পরীক্ষা বাতিল হওয়ায় ১৯৭২ সালে আবারো কামিল পরীক্ষা পরীক্ষায় অংশ নিতে হয়। ১৯৭২ সালেই মতিঝিল আইডিয়াল স্কুলে শিক্ষক হিসেবে যোগ দেন। ১৯৭৬ সালে ঢাকা বিশ্ববিদ্যালয়ের ইসলামিক স্টাডিজ থেকে এমএ পাস করেন। ১৯৮১ সালে শিক্ষকতা বাদ দিয়ে তিনি অ্যাকাউন্টেন্ট জেনারেল (এজি) অফিসে চাকরি নেন। ১৯৮৬ সালে হন জামায়াতে ইসলামীর রুকন।
যুদ্ধাপরাধের দণ্ড
হোসেন ১৯৭১ সালের যুদ্ধের সময় চিংড়া বাজারে শিবির তথা জামায়াতে ইসলামী দলের ছাত্র সংগঠন এবং পাকিস্তান সেনাবাহিনীর সহায়ক রাজাকার বাহিনীর কমান্ডার ছিলেন, ইসলামী ছাত্র সংঘের কেন্দ্রীয় কমিটির সদস্য ছিলেন। আল-বদর নামে একটি আধাসামরিক বাহিনী যখন গঠিত হয়েছিল তিনি সেটায় যোগদেন।
হোসেনের বিরুদ্ধে পাকিস্তানি সৈন্যদের সহায়তাকারী একটি গোষ্ঠীর স্থানীয় কমান্ডার হিসাবে কাজ করার অভিযোগ ছিল। রাষ্ট্রপক্ষের তদন্ত সংস্থা ২০১২ সালের ফেব্রুয়ারিতে তদন্ত শুরু করে। হোসেনের ঢাকার উত্তরখানের বাসভবন থেকে তাকে গ্রেফতার করা হয়েছিল ২৯ নভেম্বর ২০১৪ সালে। ২০১৫ সালের জুলাইয়ে মানবতাবিরোধী অপরাধের জন্য হোসেনসহ ১২ জনের বিরুদ্ধে পাঁচটি অভিযোগ দায়ের করে প্রসিকিউশন। পাঁচটি অভিযোগের মধ্যে দু'জনকে হত্যা করা, একজনকে ধর্ষণ করা এবং দু'জনকে নির্যাতন করা অন্তর্ভুক্ত রয়েছে। ২০১৪ সালের সেপ্টেম্বরে বিশেষ আদালত এই অভিযোগ গ্রহণ করেছিলেন। আগস্ট ২০১৬ সালে দোষী সাব্যস্ত করা হয়েছিল তাকে।
নূর আহমদ (আফগান ক্রিকেটার)
নূর আহমদ (জন্ম ৩ জানুয়ারি ২০০৫) হলেন একজন আফগান ক্রিকেটার। তিনি ২০১৯ এর ২৯ এপ্রিল, ২০১৯ আহমদ শাহ আবদালি ৪-দিনের প্রতিযোগিতায় কাবুল অঞ্চলের হয়ে প্রথম-শ্রেণীর ক্রিকেটে অভিষেক করেন। ২০১৯ এর ৮ অক্টোবর, মিস আইনাক নাইটসের হয়ে ২০১৯ স্পাগিজা ক্রিকেট লীগ প্রতিযোগিতায় টুয়েন্টি২০ ক্রিকেটে অভিষেক করেন।
২০১৯ এর ডিসেম্বরে, ২০২০ অনূর্ধ্ব-১৯ ক্রিকেট বিশ্বকাপ প্রতিযোগিতার জন্য আফগানিস্তান স্কোয়াডে তাকে অন্তর্ভুক্ত করা হয়। ২০২০ এর জুলাইয়ে, ক্যারিবিয়ান ক্রিকেট লীগ প্রতিযোগিতার জন্য সেন্ট লুচিয়া যোকস দলে মনোনীত হন। মিস আইনাক নাইটসের হয়ে ১৪ অক্টোবর ২০২০ তারিখে ২০২০ গাজী আমানুল্লাহ খান আঞ্চলিক একদিনের প্রতিযোগিতায় লিস্ট এ ক্রিকেটে অভিষেক হয় তার।
২০২০ এর ডিসেম্বরে, মাত্র ১৫ বছর বয়সে অস্ট্রেলিয়ায় অনুষ্ঠিত ২০২০-২১ বিগ ব্যাশ লীগ আসর খেলতে মেলবোর্ন রেনেগেডস-এর সাথে চুক্তিবদ্ধ হন।
ইশতারলে জেলা
ইশতারলে আফগানিস্তানের দায়কুন্দি প্রদেশের একটি অন্যতম জেলা। অবস্থান অনুযায়ী মূলত জেলাটি দেশটির বিচ্ছিন্ন কেন্দ্রীয় অংশে অবস্থিত। ২০০৫ সালে জেলাটি দায়কুন্দি একটি অংশ হিসেবে গঠন করা হয়েছিল। জনসংখ্যার উপাত্ত অনুযায়ী ইশতারলে জেলার লোকজন মূলত হাজারা সম্প্রদায়েরই বেশি লক্ষ্য করা যায়।
হাফিজপুর
হাফিজপুর হলো ভারতের উত্তরপ্রদেশ রাজ্যের আজমগড় জেলার একটি জনগণনা নগর।
ভূগোল
হাফিজপুর স্থানাংকে অবস্থিত। এটির গড় উচ্চতা ২৫২ মিটার (৮৩০ ফুট)।
জনসংখ্যা
, ভারতের আদমশুমারি অনুসারে, হাফিজপুর শহরের জনসংখ্যা হলো ৪,৫২০ জন। পুরুষ ৫৩% এবং মহিলা ৪৭%। হাফিজপুর এর সাক্ষরতার হার হলো ৪৫%, যা পুরো ভারতের সাক্ষরতার হার (৫৯.৫%) এর চেয়ে অনেক কম: পুরুষদের মধ্যে সাক্ষরতার হার ৫৬% এবং মহিলাদের সাক্ষরতার হার ৩৪%। হাফিজপুরের জনসংখ্যার ১৬% হলো ৬ বছর বা তার কম বয়সী।
গ্যাংটক
গ্যাংটক (गान्तोक, ; ) হচ্ছে ভারতের একটি শহর, পৌরসভা, রাজধানী এবং ভারতের সিকিম রাজ্যের বৃহত্তম জনবহুল স্থান। এটি একই সাথে সিকিম রাজ্যের পূর্ব সিকিম জেলা সদর দপ্তর। গ্যাংটক শহরটি পূর্ব হিমালয় পর্বতমালায় অবস্থিত। সমুদ্র পৃষ্ঠ থেকে এর উচ্চতা ১,৬৫০ মিটার (৫,৪১০ ফুট)। শহরটির জনসংখ্যা প্রায় ১,০০,০০০ জন। তাদের মধ্যে রয়েছে ভুটিয়া, লেপচা, কিরাটি এবং গোর্খাদের মতো বিভিন্ন জাতিগোষ্ঠী। হিমালয়ের উচ্চ শিখরের মধ্যে অবস্থিত হওয়ার পাশাপাশি সারা বছর ধরে মৃদু নাতিশীতোষ্ণ জলবায়ু থাকায় গ্যাংটক সিকিমের পর্যটন শিল্পের কেন্দ্রে রয়েছে।
১৮৪০ সালে এনচে মঠ নির্মাণের পর গ্যাংটক একটি জনপ্রিয় বৌদ্ধ তীর্থস্থান হিসাবে পরিচিত হয়ে ওঠে। ১৮৯৪ সালে সিকিমের তৎকালীন ক্ষমতাসীন চোগিয়াল থুটোব নামগিয়াল সিকিম রাজ্যের রাজধানী গ্যাংটকে স্থানান্তরিত করেন। ২০ শতকের গোড়ার দিকে, তিব্বতের রাজধানী লাসা এবং ব্রিটিশ ভারতের রাজধানী কলকাতার মতো শহরের মধ্যে বাণিজ্য পথে গ্যাংটক একটি প্রধান যাত্রা বিরতির স্থান হয়ে ওঠে। ১৯৪৭ সালে ভারত ব্রিটিশ সাম্রাজ্য থেকে স্বাধীনতা লাভ করার পর, সিকিম ভারতে যোগ না দিয়ে একটি স্বাধীন রাজতান্ত্রিক দেশ হিসেবে থাকার সিদ্ধান্ত নেয়। তখনও এই স্বাধীন সিকিম রাজ্যের রাজধানী ছিল গ্যাংটক। নানা ঘটনা প্রবাহের পর ১৯৭৫ সালে ভারতীয় সেনাবাহিনীর তত্ত্বাবধানে পরিচালিত এক বিতর্কিত গণভোটে ভারতের ২২তম রাজ্যে পরিণত হওয়ার মাধ্যমে ভারতে সিকিমের একীভূত হওয়ার পর, গ্যাংটক ভারতীয় রাজ্য সিকিমের রাজধানী হিসাবে অব্যাহত থাকে।
ব্যুৎপত্তি
"গ্যাংটক" নামের সঠিক অর্থ অস্পষ্ট, যদিও সবচেয়ে জনপ্রিয় অর্থ হল "পাহাড় কাটা"।
ইতিহাস
বাকি সিকিমের মতো, গ্যাংটকের প্রাথমিক ইতিহাস সম্পর্কে খুব বেশি কিছু জানা যায় না। ১৭১৬ সালে হারমিটিক গ্যাংটক মঠের নির্মাণের তারিখ থেকে প্রাচীনতম রেকর্ডগুলি পাওয়া যায়। ১৮৪০ সালে এনচে মঠ নির্মাণ না হওয়া পর্যন্ত গ্যাংটক একটি ছোট গ্রাম ছিল। জিম্মি সংকটের প্রতিক্রিয়ায় ১৯ শতকের মাঝামাঝি সময়ে সিকিম রাজ্যে ইংরেজদের বিজয়ের পর এটি সিকিমের চোগিয়াল বা রাজার অধীনে সিকিমের যেটুকু অংশ অবশিষ্ট ছিল তার রাজধানী হয়ে ওঠে। ব্রিটিশদের হাতে তিব্বতীয়দের পরাজয়ের পর, গ্যাংটক ১৯ শতকের শেষের দিকে তিব্বত এবং ব্রিটিশ ভারতের মধ্যে বাণিজ্যের একটি প্রধান যাত্রা বিরতির স্থান হয়ে ওঠে। এ সময় এলাকার অধিকাংশ রাস্তা ও টেলিগ্রাফ নির্মিত হয়।
১৮৯৪ সালে, ব্রিটিশ শাসনের অধীনে সিকিমের চোগিয়াল বা রাজা থুটোব নামগিয়াল তুমলং থেকে গ্যাংটকে রাজধানী স্থানান্তর করেন। এর ফলে শহরের গুরুত্ব বৃদ্ধি পায়। নতুন রাজধানীতে অন্যান্য রাষ্ট্রীয় ভবনের সাথে একটি নতুন গ্র্যান্ড প্যালেস তৈরি করা হয়। ১৯৪৭ সালে ভারতের স্বাধীনতার পর, সিকিম একটি জাতি-রাষ্ট্রে পরিণত হয় যার রাজধানী ছিল গ্যাংটক। চোগিয়াল এবং তৎকালীন ভারতীয় প্রধানমন্ত্রী জওহরলাল নেহরুর মধ্যে স্বাক্ষরিত চুক্তির মাধ্যমে সিকিম ভারতের আধিপত্যের অধীনে আসে এই শর্তে যে, এটি তার স্বাধীনতা বজায় রাখবে। এই চুক্তিটি সিকিমের পক্ষে ভারতীয়দের পররাষ্ট্রীয় বিষয়গুলির নিয়ন্ত্রণ দেয়। নাথুলা এবং জেলেপলা পাস দিয়ে ভারত ও তিব্বতের মধ্যে বাণিজ্য বৃদ্ধি পায়। এর ফলে গ্যাংটক শহর উপকৃত হয়। ১৯৫৯ সালে তিব্বতে চীনা ক্র্যাকডাউনের ফলে বাণিজ্য হ্রাস পায় এবং ১৯৬২ সালে চীন-ভারত যুদ্ধের পর পাসগুলি সিল করে দেওয়া হয়। নাথুলা পাস অবশেষে ২০০৬ সালে সীমিত বাণিজ্যের জন্য উন্মুক্ত করা হয়, যা সিকিমের অর্থনৈতিক উত্থানের আশা জাগিয়ে তোলে।
১৯৭৫ সালে ভারতের প্ররোচনায় দাঙ্গা সহ বছরের পর বছর ধরে চলা রাজনৈতিক অনিশ্চয়তা এবং সংগ্রামের পরে, সিকিমের রাজতন্ত্র বাতিল করা হয়েছিল এবং ভারতের আয়োজিত একটি গণভোটের পরে সিকিম ভারতের বাইশতম রাজ্যে পরিণত হয়। গ্যাংটককে তখন এই ভারতে অন্তর্ভুক্ত রাজ্যের রাজধানী হিসাবে অন্তর্ভুক্ত করা হয়েছিল। গ্যাংটকে বার্ষিক ভূমিধ্বসের ঘটনা ঘটেছে, যার ফলে প্রাণহানি এবং সম্পত্তির ক্ষতি হয়েছে। ১৯৯৭ সালের জুনে সবচেয়ে বড় বিপর্যয় ঘটে, যখন ৩৮ জন নিহত হয় এবং শত শত ভবন ধ্বংস হয়ে যায়।
ভূগোল
গ্যাংটকের অবস্থান হচ্ছে (গ্যাংটক হেড পোস্ট অফিসের স্থানাঙ্ক)। এটি নিম্ন হিমালয়ে  উচ্চতায় অবস্থিত। শহরটি একটি পাহাড়ের এক পাশে অবস্থিত। এক প্রান্তে অবস্থিত "দ্য রিজ" প্রাসাদটি হচ্ছে রাজ্যপালের বাসভবন বা রাজভবনের একটি বিহারস্থল। এটি প্রায় ১,৮০০ মিটার (৫,৯০০ ফুট) উচ্চতায় অবস্থিত। শহরটি পূর্ব এবং পশ্চিমে যথাক্রমে রোরো চু এবং রানিখোলা নামে দুটি নদী দ্বারা বেষ্টিত। এই দুটি নদী শহরের প্রাকৃতিক নিষ্কাশনকে পূর্ব ও পশ্চিম অংশ তথা দুটি ভাগে বিভক্ত করে। উভয় প্রবাহই রানিপুলের সাথে মিলিত হয় এবং সিংতমে তিস্তায় পতিত হওয়ার আগে প্রধান রানিখোলা হিসাবে দক্ষিণে প্রবাহিত হয়। শহরের বেশিরভাগ রাস্তা খাড়া। এসব রাস্তার পাশাপাশি কম্প্যাক্টেড মাটিতে ভবন নির্মিত। ডান|থাম্ব|বানঝাকরি  জলপ্রপাত – গ্যাংটক গ্যাংটক সহ বেশিরভাগ সিকিম প্রিক্যামব্রিয়ান শিলা দ্বারা আবৃত। সেখানে ফলিয়েটেড ফিলাইট এবং শিস্ট রয়েছে। ঢালগুলি তাই ঘন ঘন ভূমিধ্বসের ঝুঁকিতে থাকে। প্রাকৃতিক প্রবাহ (ঝোরা) এবং মনুষ্যসৃষ্ট নর্দমা দ্বারা জলের পৃষ্ঠের প্রবাহ ভূমিধ্বসের ঝুঁকিতে ভূমিকা রেখেছে। ব্যুরো অফ ইন্ডিয়ান স্ট্যান্ডার্ডস অনুসারে, ভারতীয় এবং ইউরেশিয়ান টেকটোনিক প্লেটের কনভার্জেন্ট সীমানার কাছে এবং ঘন ঘন ভূমিকম্পের সাপেক্ষে শহরটি সিসমিক জোন-৪ এর অধীনে পড়ে (ক্রমবর্ধমান ভূমিকম্পের ক্রিয়াকলাপের জন্য ১ থেকে ৫ এর স্কেলে)। পাহাড়গুলি উঁচু চূড়ার মধ্যে অবস্থিত এবং তুষার-ঢাকা হিমালয় পর্বতমালা দূর থেকে শহরের উপর টাওয়ারের মতো মনে হয়। কাঞ্চনজঙ্ঘা পর্বত হচ্ছে বিশ্বের তৃতীয় সর্বোচ্চ শৃঙ্গ (৮,৫৯৮ মিটার বা ২৮,২০৮ ফুট) শহরের পশ্চিমে দৃশ্যমান। খাড়া ঢালের অস্তিত্ব, ভূমিধ্বসের দুর্বলতা, বড় বনভূমি এবং বেশিরভাগ অঞ্চলে দুর্গমতা শহরের স্বাভাবিক ও ভারসাম্যপূর্ণ বৃদ্ধির ক্ষেত্রে একটি বড় বাধা হয়ে দাঁড়িয়েছে।
গ্যাংটকের চারপাশে ঘন বনাঞ্চল রয়েছে। সেখানে নাতিশীতোষ্ণ, পপলার, বার্চ, ওক এবং এলমের পর্ণমোচী বন, সেইসাথে ভেজা আলপাইন অঞ্চলের চিরহরিৎ, শঙ্কুযুক্ত গাছ রয়েছে। এখানকার অর্কিডগুলি সাধারণ। তবে বিরল প্রজাতির অর্কিডগুলি শহরের ফুল শোতে প্রদর্শিত হয়৷ বাঁশও রয়েছে প্রচুর। শহরের নিম্নাঞ্চলে, গাছপালা ধীরে ধীরে আল্পা‌ইন থেকে নাতিশীতোষ্ণ পর্ণমোচী এবং উপক্রান্তীয় অঞ্চলে পরিবর্তিত হয়। বিশেষ করে নভেম্বর এবং ডিসেম্বরে সূর্যমুখী, গাঁদা, পোইনসেটিয়া এবং অন্যান্য ফুলের মতো ফুল ফোটে।
জলবায়ু
গ্যাংটকের একটি বর্ষা-প্রভাবিত উপ- ক্রান্তীয় উচ্চভূমি জলবায়ু রয়েছে ( কোপেন : Cwb )। এর উচ্চতা এবং আশ্রয়ের পরিবেশের কারণে, গ্যাংটকের মানুষ সারা বছর একটি মৃদু, নাতিশীতোষ্ণ জলবায়ু উপভোগ করে। বেশিরভাগ হিমালয় শহরের মতো গ্যাংটকের পাঁচটি ঋতু রয়েছে: গ্রীষ্ম, বর্ষা, শরৎ, শীত এবং বসন্ত। তাপমাত্রার পরিসীমা গ্রীষ্মকালে গড় সর্বোচ্চ থেকে শীতকালে গড় সর্বনিম্ন  হয়ে থাকে। গ্রীষ্মকাল (এপ্রিলের শেষ থেকে জুন পর্যন্ত স্থায়ী) হালকা। এই ঋতুর সর্বোচ্চ তাপমাত্রা খুব কমই  অতিক্রম করে, জুন থেকে সেপ্টেম্বর পর্যন্ত বর্ষা মৌসুমে প্রচণ্ড মুষলধারে বৃষ্টিপাতের কারণে প্রায়ই ভূমিধস হয় যা দেশের বাকি অংশে গ্যাংটকের যাওয়ার পথ অবরুদ্ধ করে। মে মাসে প্রাক-বর্ষা থেকে বৃষ্টিপাত বাড়তে শুরু করে এবং বর্ষাকালে সর্বোচ্চ হয়। জুলাই মাসে সর্বোচ্চ মাসিক গড়  রেকর্ড করা হয়। শীতকালে গড় তাপমাত্রা  এবং -এর মধ্যে থাকে। তুষারপাত বিরল এবং সাম্প্রতিক সময়ে, গ্যাংটকে শুধুমাত্র ১৯৯০, ২০০৪, ২০০৫ ২০২০ সালে তুষারপাত হয়েছে। হিমাঙ্কের নিচের তাপমাত্রাও বিরল। এই ঋতুতে আবহাওয়া অস্থিতিশীল হতে পারে এবং কয়েক ঘন্টার মধ্যে উজ্জ্বল রোদ এবং পরিষ্কার আকাশ থেকে ভারী বৃষ্টিতে হঠাৎ পরিবর্তন হতে পারে। বসন্ত এবং শরৎকালে আবহাওয়া সাধারণত রৌদ্রোজ্জ্বল এবং হালকা থাকে। এর উচ্চতার কারণে, গ্যাংটক প্রায়ই বর্ষা ও শীতের মাসগুলিতে কুয়াশায় আচ্ছন্ন থাকে।
অর্থনীতি
থাম্ব| দ্র-দুল চোরটেন, গ্যাংটক, [[সিকিম,]] থাম্ব| মহাত্মা গান্ধী মার্গ গ্যাংটকের প্রধান শপিং এবং সাংস্কৃতিক কার্যকলাপের রাস্তাগুলির মধ্যে একটি। সিকিম পর্যটনের প্রধান ভিত্তি হল গ্যাংটক। গ্রীষ্ম এবং বসন্ত ঋতু সর্বাধিক জনপ্রিয় পর্যটন ঋতু। গ্যাংটকের অনেক বাসিন্দা প্রত্যক্ষ ও পরোক্ষভাবে পর্যটন শিল্পে নিযুক্ত। অনেক বাসিন্দার হোটেল ও রেস্তোরাঁর মালিকানা রয়েছে এবং অনেক বাসিন্দাই এসব হোটেল ও রেস্তোরাঁয় কাজ করছেন।
মহাত্মা গান্ধী মার্গ এবং লাল মার্কেট হল বিশিষ্ট ব্যবসায়িক এলাকা এবং গ্যাংটকের পর্যটন স্পট।
ইকোট্যুরিজম এই অঞ্চলে একটি গুরুত্বপূর্ণ অর্থনৈতিক কার্যকলাপ হিসাবে আবির্ভূত হয়েছে। এর মধ্যে রয়েছে ট্রেকিং, পর্বতারোহণ, রিভার রাফটিং এবং অন্যান্য প্রকৃতি ভিত্তিক কার্যক্রম। আনুমানিক ৩৫১,০০০ পর্যটক ২০০৭ সালে সিকিম পরিদর্শন করেছিলেন। এর ফলে শহরটি প্রায় inr 500000000 আয় করেছে।
গ্যাংটক থেকে প্রায় দূরে অবস্থিত নাথুলা পাস তিব্বতের সাথে উল, পশম এবং মসলা বাণিজ্যের প্রাথমিক রুট ছিল এবং বিংশ শতাব্দীর মাঝামাঝি পর্যন্ত গ্যাংটকের জন্য অর্থনৈতিক প্রবৃদ্ধিকে উত্সাহিত করেছিল। ১৯৬২ সালে চীন-ভারত যুদ্ধের সময় সীমান্ত বন্ধ হয়ে যাওয়ার পর গ্যাংটক মন্দার কবলে পড়ে। পাসটি ২০০৬ সালে পুনরায় চালু করা হয়েছিল এবং পাসের মাধ্যমে বাণিজ্য গ্যাংটকের অর্থনীতিকে বাড়িয়ে তুলবে বলে আশা করা হয়। সিকিম সরকার নাথুলা পাস হয়ে একটি লাসা-গ্যাংটক বাস পরিষেবা চালু করতে আগ্রহী। সিকিমের পার্বত্য অঞ্চলের ফলে ট্রেন বা বিমান সংযোগের অভাব দেখা দেয়, যা দ্রুত শিল্প বিকাশের জন্য এই অঞ্চলের সম্ভাবনাকে সীমাবদ্ধ করে। সরাসরি এবং ঠিকাদার হিসাবে উভয় ক্ষেত্রেই সরকারই হচ্ছে শহরের বৃহত্তম নিয়োগকর্ত।
গ্যাংটকের অর্থনীতিতে একটি বড় উত্পাদন ভিত্তি নেই, তবে ঘড়ি তৈরি, দেশীয় তৈরি অ্যালকোহল এবং হস্তশিল্পের একটি সমৃদ্ধ কুটির শিল্প রয়েছে। হস্তশিল্পের মধ্যে রয়েছে হস্তনির্মিত কাগজ শিল্প বিভিন্ন উদ্ভিজ্জ ফাইবার বা তুলো ন্যাকড়া দিয়ে তৈরি। গ্যাংটকের প্রধান বাজার রাজ্যের গ্রামীণ বাসিন্দাদের অনেককে ফসল কাটার মৌসুমে তাদের উৎপাদিত পণ্য সরবরাহ করার জায়গা প্রদান করে। বেসরকারি ব্যবসায়ী সম্প্রদায়ের অধিকাংশই মাড়োয়ারি এবং বিহারিদের দ্বারা গঠিত। সিকিমের অংশ হিসাবে, গ্যাংটক রাজ্যের ১৯৪৮ সালের আয়কর আইন অনুসারে আয়কর-মুক্ত অঞ্চলের মর্যাদা উপভোগ করে। যেহেতু সিকিম একটি সীমান্ত রাজ্য তাই ভারতীয় সেনাবাহিনী গ্যাংটকের আশেপাশে বিশাল উপস্থিতি বজায় রাখে। এর ফলে আধা-স্থায়ী বাসিন্দাদের একটি জনসংখ্যা হয় যারা স্থানীয় অর্থনীতিতে অর্থ নিয়ে আসে। সিকিম সরকার সরকারি আয় বাড়ানোর জন্য ভারতের প্রথম অনলাইন লটারি প্লেউইন চালু করেছিল। তবে পরে সিকিম হাইকোর্টের একটি রায়ে এটি বন্ধ হয়ে যায়।
কৃষি হচ্ছে সিকিমের অর্থনীতিতে একটি বড় নিয়োগকর্তা এবং ২০০৩ সালে সিকিম রাজ্য সরকার পুরো খাতটিকে জৈব উৎপাদনে রূপান্তরিত করার লক্ষ্য ঘোষণা করে। ২০১৬ সালে ১০০% জৈবের লক্ষ্য অর্জন করা হয়েছিল। এই অর্জন কৃষি খাতকে উন্নত করার জন্য, প্রিমিয়াম মূল্য এবং কৃষিবিজ্ঞানের জন্য নতুন সুযোগ অর্জনের জন্য নতুন রপ্তানি রপ্তানীর সুযোগ প্রদান করে।
নাগরিক প্রশাসন
সিকিম সরকারের বিভিন্ন বিভাগগুলো বিশেষত নগর উন্নয়ন ও আবাসন বিভাগ (ইউডিএইচডি) এবং জনস্বাস্থ্য প্রকৌশল বিভাগ (পিএইচইডি) এর সাথে গ্যাংটক মিউনিসিপ্যাল কর্পোরেশন (জিএমসি) দ্বারা পরিচালিত হয়। এই বিভাগগুলি আবর্জনা নিষ্পত্তি, জল সরবরাহ, ট্যাক্স সংগ্রহ, লাইসেন্স বরাদ্দ এবং নাগরিক পরিকাঠামোর মতো পৌরসভার কাজগুলি প্রদান করে। রাজ্য সরকার কর্তৃক নিযুক্ত একজন প্রশাসক ইউডিএইচডি-র প্রধান ।
পূর্ব সিকিম জেলার সদর দফতর হিসাবে গ্যাংটকে জেলা কালেক্টরের কার্যালয় রয়েছে। জেলা কালেক্টর হচ্ছেন ভারত সরকার কর্তৃক নিযুক্ত একজন প্রশাসক। গ্যাংটক শহরেই সিকিম হাইকোর্টের অবস্থান। এলাকা এবং জনসংখ্যার বিচারে এটি ভারতের সবচেয়ে ছোট হাইকোর্ট। ভারতের অন্যান্য বড় শহরের মতো গ্যাংটকের নিজস্ব পুলিশ কমিশনারেট নেই। এর পরিবর্তে এটি রাজ্য পুলিশের এখতিয়ারের অধীনে কাজ করে। এর নেতৃত্বে একজন ডিরেক্টর জেনারেল অফ পুলিশ থাকলেও একজন পুলিশ মহাপরিদর্শক শহরের তত্ত্বাবধান করেন। সিকিম খুব কম অপরাধের হারের জন্য পরিচিত। গ্যাংটকের রঙ্গয়েক জেল হল সিকিমের একমাত্র কেন্দ্রীয় কারাগার।
গ্যাংটক সিকিম লোকসভা কেন্দ্রের মধ্যে রয়েছে যেটি ভারতীয় সংসদের লোকসভার ( নিম্নকক্ষ ) সদস্য নির্বাচন করে। গ্যাংটক শহরে মাত্র একটি বিধানসভা আসন থাকায় এই শহর থেকে সিকিম রাজ্যের বিধানসভার একজন সদস্য নির্বাচন হন। সিকিম ডেমোক্রেটিক ফ্রন্ট (এসডিএফ) ২০০৯ সালের সংসদীয় নির্বাচন এবং ২০০৯ রাজ্য বিধানসভা নির্বাচনে রাজ্য বিধানসভা আসন উভয়ই জিতেছিল।
ইউটিলিটি সেবা
সিকিম সরকারের বিদ্যুৎ বিভাগ দ্বারা বিদ্যুৎ সরবরাহ করা হয়। সিকিমের অসংখ্য জলবিদ্যুৎ কেন্দ্রের কারণে গ্যাংটকে প্রায় নিরবচ্ছিন্ন বিদ্যুৎ সরবরাহ রয়েছে। গ্যাংটকের আশেপাশের গ্রামীণ রাস্তাগুলি ভারতীয় সেনাবাহিনীর একটি বিভাগ বর্ডার রোডস অর্গানাইজেশন দ্বারা রক্ষণাবেক্ষণ করা হয়। গ্যাংটকের বেশ কয়েকটি রাস্তা খারাপ অবস্থায় রয়েছে বলে জানা গেছে। তবে এই শহরে যথাযথ ভূমি অবকাঠামোর অভাবের কারণে ভবন নির্মাণ কার্যক্রম প্রায় অনিয়ন্ত্রিতভাবে চলছে। বেশিরভাগ পরিবার পিএইচইডি দ্বারা পরিচালিত এবং পরিচালিত কেন্দ্রীয় জল ব্যবস্থা দ্বারা সরবরাহ করা হয়। পিএইচইডি জল সরবরাহের প্রধান উৎস হল রাটিচু নদী। এটি শহর থেকে প্রায় ১৬ কিলোমিটার (৯.৯ মাইল) দূরে ২,৬২১ মিটার (৮,৫৯৯ ফুট) উচ্চতায় অবস্থিত। এর ওয়াটার ট্রিটমেন্ট প্ল্যান্টটি সেলেপে অবস্থিত। রাটিচু নদীতে বরফগলা পানি প্রবাহিত হয় এবং বছরব্যাপি নদীটিতে পানির প্রবাহ বজায় থাকে। যেহেতু একটি ছোট সেনা বসতি ব্যতীত জলা এলাকায় কোন বাসস্থান নেই, তাই পরিবেশের সামান্য অবনতি হয়ে থাকে এবং নদীর পানি খুবই ভালো মানের হয়। সিকিম সরকারের গ্রামীণ ব্যবস্থাপনা ও উন্নয়ন বিভাগ ৪০ টি মৌসুমী স্থানীয় প্রস্রবণ থেকে দূরবর্তী গ্রামাঞ্চলে জল সরবরাহের জন্য ব্যবহার করে।
জনসংখ্যার প্রায় ৪০% নর্দমা ব্যবহার করে। যাইহোক, শুধুমাত্র টয়লেট বর্জ্য নর্দমার সাথে সংযুক্ত করা হয় এবং সু্লেজ নালায় নিষ্কাশন করা হয়। একটি সঠিক স্যানিটেশন সিস্টেম ছাড়া, সেপটিক ট্যাংকের মাধ্যমে নিকাশী নিষ্কাশন এবং সরাসরি ঝোরা এবং খোলা ড্রেনে নিষ্কাশন করার অভ্যাস প্রচলিত। পুরো শহর দুটি নদী, রানিখোলা এবং রোরো চু, অসংখ্য ছোট ছোট নদী এবং ঝোরার মধ্য দিয়ে প্রবাহিত হয়। রানিখোলা ও রোরো চু নদী তিস্তা নদীর সাথে মিলিত হয়, যা নিম্নাঞ্চলের জনসংখ্যার জন্য পানীয় জলের প্রধান উৎস। গ্যাংটকের ঘনবসতিপূর্ণ শহুরে এলাকায় ভবনগুলি থেকে ঝড়ের জল এবং বর্জ্য জল নিষ্কাশনের জন্য একটি যৌথ নিকাশী ব্যবস্থা নেই। গ্যাংটক শহরে উত্পন্ন আনুমানিক কঠিন বর্জ্য প্রায় ৪৫ টন। এর মধ্যে মাত্র ৪০% ইউডিএইচডি দ্বারা সংগ্রহ করা হয়। অন্যদিকে অবশিষ্টাংশ নির্বিচারে ঝোরা, রাস্তা এবং উপত্যকায় নিক্ষেপ করা হয়। সংগৃহীত বর্জ্য শহর থেকে প্রায় ২০ কিলোমিটার (১২ মাইল) দূরে অবস্থিত একটি ডাম্পে নিষ্পত্তি করা হয়। দুর্গম এলাকাগুলি থেকে কোনও বর্জ্য সংগ্রহ করা হয় না যেখানে যানবাহন পৌঁছাতে পারে না, বা পার্শ্ববর্তী গ্রামাঞ্চলে বর্জ্য সংগ্রহের কোনও ব্যবস্থাও নেই। পলিথিন ব্যাগ ব্যবহারে রাজ্যব্যাপী নিষেধাজ্ঞা জারি করেছে শহরটি।
রাস্তা
গ্যাংটকের মধ্যে ট্যাক্সি হল সবচেয়ে ব্যাপকভাবে উপলব্ধ গণপরিবহন। বেশিরভাগ বাসিন্দাই শহরের কেন্দ্রের কয়েক কিলোমিটারের মধ্যে থাকেন এবং অনেকেরই নিজস্ব যানবাহন যেমন টু-হুইলার এবং গাড়ি রয়েছে। ব্যক্তিগত যানবাহন এবং ট্যাক্সির অংশ একত্রিত গ্যাংটকের মোট যানবাহনের ৯৮%। অন্যান্য ভারতীয় শহরের তুলনায় এটি একটি উচ্চ শতাংশ। সিটি বাসে এক শতাংশেরও কম যানবাহন রয়েছে। যারা দীর্ঘ দূরত্বে ভ্রমণ করে তারা সাধারণত শেয়ার-জীপ ব্যবহার করে, এক ধরনের পাবলিক ট্যাক্সি। রাস্তার খাড়া ঢালে সহজে চলাচল করতে ফোর হুইল ড্রাইভ ব্যবহার করা হয়। তিনটি স্টপ সহ লম্বা ক্যাবল কার নিম্ন গ্যাংটক শহরতলির সাথে মধ্য গ্যাংটকের সিকিম বিধানসভা এবং উপরের শহরতলির সাথে সংযোগ করে।
গ্যাংটক একটি জাতীয় মহাসড়ক ১০ দ্বারা ভারতের বাকি অংশের সাথে সংযুক্ত। এটি আগে ন্যাশনাল হাইওয়ে ৩১এ নামে পরিচিত ছিল, যা গ্যাংটককে দূরে অবস্থিত প্রতিবেশী রাজ্যে পশ্চিমবঙ্গের শিলিগুড়ির সাথে সংযুক্ত করে। মহাসড়কটি পার্শ্ববর্তী হিল স্টেশন শহর দার্জিলিং এবং কালিম্পং -এর সাথেও একটি সংযোগ প্রদান করে। এগুলো সিকিমের নিকটতম শহুরে এলাকা। নিয়মিত জিপ, ভ্যান এবং বাস পরিষেবাগুলি এই শহরগুলিকে গ্যাংটকের সাথে সংযুক্ত করে৷ গ্যাংটক হল একটি রৈখিক শহর যা বিশেষ করে জাতীয় সড়ক ৩১এ বরাবর গড়ে উঠেছে। গ্যাংটকের বেশিরভাগ রাস্তার দৈর্ঘ্য দুই লেনের অবিভক্ত ক্যারেজওয়ে রাস্তার একদিকে ফুটপাথ এবং অন্য দিকে ড্রেন। সর্পিল রাস্তার কনফিগারেশন সহ বিভিন্ন রাস্তার প্রসারিত খাড়া গ্রেডিয়েন্ট যানবাহনের পাশাপাশি পথচারী ট্র্যাফিকের মসৃণ প্রবাহকে সীমাবদ্ধ করে।
রেল
ভারতের বাকি অংশের সাথে সংযুক্ত নিকটতম রেলপথ হল সেবক রেলওয়ে স্টেশন । গ্যাংটক থেকে জাতীয় সড়ক ১০ এর মাধ্যমে সিংতাম, রংপো , তিস্তা বাজার হয়ে ৯৩ কিলোমিটার (৩ঘ ১৫মি সড়ক সময় ) দক্ষিণে অবস্থিত। পশ্চিমবঙ্গের সেভোক থেকে সিকিমের রাংপো পর্যন্ত ব্রডগেজ রেল সংযোগের কাজ শুরু হয়েছে যা গ্যাংটক পর্যন্ত সম্প্রসারণের পরিকল্পনা করা হয়েছে।
শিলিগুড়ির নিউ জলপাইগুড়ি (এনজেপি) স্টেশন, গ্যাংটক থেকে এনএইচ ১০ এর মাধ্যমে ১২৪ কিলোমিটার (৭৭ মা) দূরে অবস্থিত।
আকাশপথ
ডান|থাম্ব| [[পাকিয়ং বিমানবন্দর|পাকিয়ং বিমানবন্দরের রানওয়ে, উত্তর- পূর্ব ভারতে নির্মিত প্রথম গ্রিনফিল্ড বিমানবন্দর।]] এপাকিয়ং বিমানবন্দর হল ভারতের সিকিম রাজ্যের রাজধানী গ্যাংটকের কাছে একটি গ্রিনফিল্ড বিমানবন্দর। পাকইয়ং বিমানবন্দর ভারতের সিকিম রাজ্যের রাজধানী গ্যাংটকের কাছে একটি গ্রিনফিল্ড বিমানবন্দর। বিমানবন্দরটি জুড়ে বিস্তৃত। এটি গ্যাংটক থেকে প্রায় ৩৫ কিলোমিটার (২২ মা) দক্ষিণে পাকইয়ং শহরে অবস্থিত। ১,৪০০ মিটার (৪,৫০০ ফুট) উচ্চতায় অবস্থিত পাকইয়ং বিমানবন্দর ভারতের পাঁচটি সর্বোচ্চ বিমানবন্দরের মধ্যে একটি। এটি ভারতের উত্তর-পূর্বাঞ্চলীয় অঞ্চলে নির্মিত প্রথম গ্রিনফিল্ড বিমানবন্দর। এছাড়াও এটি ভারতের ১০০ তম অপারেশনাল বিমানবন্দর এবং সিকিম রাজ্যের একমাত্র বিমানবন্দর।
২০১৮ সালের ২৪ সেপ্টেম্বর ভারতের প্রধানমন্ত্রী নরেন্দ্র মোদী বিমানবন্দরটি উদ্বোধন করেন এবং ৪ অক্টোবর ২০১৮ সালে পাকইয়ং ও কলকাতার মধ্যে বিমানবন্দর থেকে প্রথম বাণিজ্যিক ফ্লাইট পরিচালনা শুরু হয়।
জনসংখ্যা
ভারতের অস্থায়ী জনসংখ্যা মোট ২০১১ সালের আদমশুমারি অনুসারে গ্যাংটক মিউনিসিপ্যাল কর্পোরেশনের জনসংখ্যা আনুমানিক ৯৮,৬৫৮ জন। জনসংখ্যার ৫৩% পুরুষ এবং ৪৭% মহিলা। পূর্ব সিকিম জেলার গ্যাংটক মহকুমার জনসংখ্যা ছিল ২৮১,২৯৩ জন, গ্যাংটকের গড় সাক্ষরতার হার ৮২.১৭%, যা জাতীয় গড় ৭৪% এর চেয়ে বেশি: পুরুষ সাক্ষরতার হার ৮৫.৩৩%, এবং মহিলা সাক্ষরতার হার ৭৮.৬৮%। গ্যাংটকের জনসংখ্যার প্রায় ৮% নয়টি বিজ্ঞাপিত বস্তি এবং স্কোয়াটার বসতিতে বাস করে, যার সবগুলোই সরকারি জমিতে। আরও বেশি লোক এমন অঞ্চলে বাস করে যা বস্তির মতো বৈশিষ্ট্যগুলি চিত্রিত করে তবে এখনও বস্তি হিসাবে চিহ্নিত করা হয়নি। কারণ তারা ব্যক্তিগত জমিতে বিকশিত হয়েছে। সিকিমের মোট শহুরে জনসংখ্যার মধ্যে, গ্যাংটক মিউনিসিপ্যাল কর্পোরেশনের ৫৫.৫% এর একটি অংশ রয়েছে। গ্যাংটক সহ, পূর্ব জেলার মোট শহুরে জনসংখ্যার ৮৮% এর একটি অংশ রয়েছে। জীবনযাত্রার মান, উন্নয়নের গতি এবং মৌলিক অবকাঠামোর প্রাপ্যতা এবং কর্মসংস্থানের সম্ভাবনাগুলি শহরে দ্রুত অভিবাসনের প্রধান কারণ হয়ে দাঁড়িয়েছে। এই অভিবাসনের সাথে সাথে, শহুরে পরিষেবাগুলি চাপের মধ্যে রয়েছে, অবকাঠামোগত উন্নয়নের জন্য উপযুক্ত জমির প্রাপ্যতার অভাবের কারণে তীব্রতর হয়েছে।
জাতিগত নেপালিরা ব্রিটিশ শাসনামলে এই অঞ্চলে বসতি স্থাপন করেছিল। তারা গ্যাংটকের অধিকাংশ বাসিন্দা। লেপচারা এই ভূমির স্থানীয় এবং ভুটিয়ারাও জনসংখ্যার একটি বড় অংশ গঠন করে। উপরন্তু, বিপুল সংখ্যক তিব্বতি শহরে অভিবাসী হয়েছে। অভিবাসী বাসিন্দা সম্প্রদায়গুলি এই অঞ্চলের স্থানীয় নয়। তাদের মধ্যে রয়েছে মারোয়ারি, বিহারী এবং বাঙালিরা,
সংস্কৃতি
দশইন, তিহার, বড়দিন, হোলি ইত্যাদি প্রধান ধর্মীয় উৎসবগুলি ছাড়াও, শহরের বিভিন্ন জাতিগত জনগোষ্ঠী বেশ কয়েকটি স্থানীয় উত্সব উদযাপন করে। লেপচা এবং ভুটিয়ারা জানুয়ারিতে নতুন বছর উদযাপন করে। অন্যদিকে তিব্বতিরা জানুয়ারি-ফেব্রুয়ারিতে "চাম নাচ" এর সাথে নতুন বছর (লোসার) উদযাপন করে। মাঘী সংক্রান্তি, রাম নবমী নেপালিদে কিছু গুরুত্বপূর্ণ উৎসব। চোট্রুল দুচেন, বুদ্ধ জয়ন্তী, দালাই লামার জন্মদিন, লুসোং, ভুমচু, সাগা দাওয়া, লাবাব ডুচেন এবং দ্রুপকা তেশি হল কিছু অন্যান্য উত্সব, কিছু স্থানীয় সংস্কৃতির সাথে আলাদা এবং অন্যগুলি বাকি ভারত, নেপাল, ভুটান এবং তিব্বতের সাথে সামাঞ্জস্যপূর্ণ হয়। গ্যাংটকের একটি জনপ্রিয় খাবার হল মোমো। একটি বাষ্পযুক্ত ডাম্পলিং যা শুয়োরের মাংস, গরুর মাংস এবং শাকসবজি ধারণ করে যা একটি ময়দা মোড়ানোয় রান্না করা হয় এবং জলযুক্ত স্যুপ দিয়ে পরিবেশন করা হয়। ওয়াই-ওয়াই হচ্ছে নুডলসের সমন্বয়ে গঠিত একটি প্যাকেটজাত করা নাস্তাজাতীয় খাদ্য। এটি শুকনো বা স্যুপ আকারে খাওয়া হয়। গ্যাংটকে থুকপা নামে এক ধরনের নুডলস স্যুপ আকারে পরিবেশন করা হয়। এই খাবার গ্যাংটকে বেশ জনপ্রিয়। অন্যান্য নুডল-ভিত্তিক খাবার যেমন চাউমিন, থ্যাথুক, ফকথু, গিয়াথুক এবং ওন্টন পাওয়া যায়। অন্যান্য ঐতিহ্যবাহী সিকিমিজ রন্ধনপ্রণালীগুলির মধ্যে রয়েছে শাহ-ফ্যালি (একটি খাস্তা সমুচার মতো ক্ষেত্রে মশলাযুক্ত কিমাযুক্ত মাংসের সাথে সিকিমিজ প্যাটিস) এবং গাক-কো স্যুপ। রেস্তোঁরাগুলি পর্যটকদের জন্য বিভিন্ন ধরনের ঐতিহ্যবাহী ভারতীয়, মহাদেশীয় এবং চীনা রন্ধনপ্রণালী সরবরাহ করে। চুরপি, গরু বা চমরী গাইয়ের (ইয়াক) দুধ থেকে তৈরি এক ধরনের শক্ত পনির মাঝে মাঝে চিবিয়ে খাওয়া হয়। ছাং হল একটি স্থানীয় ফেনাযুক্ত বাজরা বিয়ার যা ঐতিহ্যগতভাবে বাঁশের ট্যাঙ্কার্ডে পরিবেশন করা হয় এবং বাঁশ বা বেতের খড়ের মাধ্যমে পান করা হয়।
ফুটবল (সকার), ক্রিকেট এবং তীরন্দাজ গ্যাংটকের সবচেয়ে জনপ্রিয় খেলা। গ্যাংটক শহরের পালজোর স্টেডিয়ামে নিয়মিত ফুটবল ম্যাচ অনুষ্ঠিত হয়। তবে এটি শহরের একমাত্র ক্রিড়া স্টেডিয়াম। সিকিমের একটি উল্লেখযোগ্য হস্তশিল্প হচ্ছে থাংকা। এটি একটি বিস্তৃতভাবে হাতে আঁকা একটি উজ্জ্বল রঙের ধর্মীয় স্ক্রোল যা একটি মঠ বা পারিবারিক বেদিতে টাঙানো কাপড়ের (পট) উপর আঁকা হয়। মাঝে মাঝেই আনুষ্ঠানিক শোভাযাত্রায় সন্ন্যাসী থাংকা বহন করে থাকে। চাম নাচ হল স্পষ্টভাবে পোশাকধারী সন্ন্যাসীদের নৃত্য যা আনুষ্ঠানিক এবং উত্সব অনুষ্ঠানে, বিশেষ করে তিব্বতি নববর্ষের সময় মঠগুলিতে করা হয়।
শহরের প্রতিষ্ঠান
বৌদ্ধ শিক্ষা ও সংস্কৃতির একটি কেন্দ্র হিসেবে পরিচিত গ্যাংটকের সবচেয়ে উল্লেখযোগ্য বৌদ্ধ প্রতিষ্ঠান হল এনচে মঠ, দো-দ্রুল চোরটেন স্তুপ কমপ্লেক্স এবং রুমটেক মঠ, এনচে মঠটি শহরের প্রাচীনতম মঠ এবং এটি র্ন্যিং-মা অর্ডারের আসন। দুইশত বছরের পুরনো বারোক মঠে দেবতা, দেবদেবী এবং অন্যান্য ধর্মীয় প্রত্নবস্তুর ছবি রয়েছে। জানুয়া্রি মাসে চাম বা মুখোশ নাচ খুব ধুমধাম করে পরিবেশিত হয়। ডো-ড্রুল চোরটেন একটি স্তূপ যা ১৯৪৫ সালে তিব্বতি বৌদ্ধ ধর্মের নাইংমা আদেশের প্রধান ট্রুলশিক রিম্পোচে নির্মাণ করেছিলেন। এই স্তূপের ভিতরে সম্পূর্ণ ধ্বংসাবশেষ, পবিত্র বই এবং মন্ত্র রয়েছে। ভবনটির চারপাশে ১০৮টি মণি লাকোর বা প্রার্থনার চাকা রয়েছে। কমপ্লেক্সে একটি ধর্মীয় বিদ্যালয়ও রয়েছে।
শহরের উপকণ্ঠে রুমটেক মঠটি বৌদ্ধধর্মের সবচেয়ে পবিত্র মঠগুলির মধ্যে একটি। মঠটি কাগু অর্ডারের আসন, প্রধান তিব্বতী সম্প্রদায়গুলির মধ্যে একটি, এবং বিশ্বের সবচেয়ে পবিত্র এবং বিরল তিব্বতি বৌদ্ধ ধর্মগ্রন্থ এবং ধর্মীয় বস্তুগুলির মধ্যে কিছু রয়েছে। ১৯৬০-এর দশকে নির্মিত এই ভবনটি তিব্বতের লাসার একটি অনুরূপ মঠের আদলে তৈরি করা হয়েছে। রুমটেক ২০০০ সালে আন্তর্জাতিক মিডিয়ার দৃষ্টি আকর্ষণের কেন্দ্রবিন্দু ছিল। তখন চারজন পবিত্রতম লামার মধ্যে একজন চতুর্দশ কারমাপা লাসা থেকে পালিয়ে মঠে আশ্রয় নিয়েছিলেন।
শিক্ষা
গ্যাংটকের স্কুলগুলি হয় রাজ্য সরকার বা ব্যক্তিগত এবং ধর্মীয় সংস্থা দ্বারা পরিচালিত হয়। স্কুলগুলি প্রধানত তাদের শিক্ষার মাধ্যম হিসাবে ইংরেজি এবং নেপালি ভাষা ব্যবহার করে। স্কুলগুলি হয় ইন্ডিয়ান সার্টিফিকেট অফ সেকেন্ডারি এডুকেশন, সেন্ট্রাল বোর্ড অফ সেকেন্ডারি এডুকেশন বা ন্যাশনাল ইনস্টিটিউট অফ ওপেন স্কুলিং এর সাথে অনুমোদিত। উল্লেখযোগ্য বিদ্যালয়ের মধ্যে রয়েছে তাশি নামগিয়াল একাডেমি, পালজোর নামগিয়াল গার্লস স্কুল, হলি ক্রস স্কুল, তাকসে ইন্টারন্যাশনাল স্কুল এবং কেন্দ্রীয় বিদ্যালয়,
এই শহরের স্নাতক ডিগ্রি প্রদানকারী কলেজগুলির মধ্যে রয়েছে সিকিম গভর্নমেন্ট কলেজ, সিকিম গভর্নমেন্ট ল কলেজ এবং ডাম্বার সিং কলেজ। ২০০৭ সালে প্রতিষ্ঠিত সিকিম বিশ্ববিদ্যালয় গ্যাংটকে কার্যক্রম পরিচালনা করছে। বিশ্ববিদ্যালয়টি তার নিজস্ব ক্যাম্পাস প্রতিষ্ঠার জন্য পার্শ্ববর্তী ইয়াং ইয়াং শহরে জমি বরাদ্দ করা হয়েছে। বিশ্ববিদ্যালয়টি বিভিন্ন ধরনের কোর্স সরবরাহ করে এবং এর সাথে যুক্ত বেশ কয়েকটি প্রতিষ্ঠান রয়েছে। এখান থেকে ৮ কিলোমিটার (৫.০ মাইল) দূরে সিকিম মণিপাল বিশ্ববিদ্যালয়ের সদর দপ্তর, যেখানে সিকিম মণিপাল ইনস্টিটিউট অফ মেডিকেল সায়েন্সেস এবং সিকিম মণিপাল ইনস্টিটিউট অফ টেকনোলজি রয়েছে। ইন্দিরা গান্ধী জাতীয় উন্মুক্ত বিশ্ববিদ্যালয়েরও এই শহরে একটি আঞ্চলিক কেন্দ্র রয়েছে। বৌদ্ধ সাহিত্য, ক্যাটারিং এবং অন্যান্য অ-মূলধারার ক্ষেত্রগুলিতে ডিপ্লোমা সরবরাহকারী অন্যান্য প্রতিষ্ঠান রয়েছে। ডিস্ট্রিক্ট ইনস্টিটিউট অফ এডুকেশন অ্যান্ড ট্রেনিং এবং স্টেট ইনস্টিটিউট অফ এডুকেশন শিক্ষক প্রশিক্ষণ প্রোগ্রাম পরিচালনা করে।
গণমাধ্যম
সিকিমে ৫০টিরও বেশি সংবাদপত্র প্রকাশিত হয়। একাধিক স্থানীয় নেপালি এবং ইংরেজি সংবাদপত্র প্রকাশিত হয়। এখানে ভারতের অন্যত্র মুদ্রিত আঞ্চলিক এবং জাতীয় হিন্দি ও ইংরেজি সংবাদপত্রগুলিও প্রচারিত হয়। ইংরেজি সংবাদপত্রের মধ্যে রয়েছে দ্য স্টেটসম্যান এবং দ্য টেলিগ্রাফ, যেগুলি শিলিগুড়িতে ছাপা হয়; দ্য হিন্দু এবং টাইমস অফ ইন্ডিয়া, যা কলকাতা থেকে ছাপা হয়। সিকিম হেরাল্ড, সিকিম সরকারের নিউজ উইকলি রাজ্যের তেরোটি ভাষায় প্রকাশিত হয়।
গ্যাংটকে নেপালি, হিন্দি এবং ইংরেজি ভাষার চলচ্চিত্র সমন্বিত দুটি সিনেমা হল রয়েছে। শহরে একটি পাবলিক লাইব্রেরিও রয়েছে।
প্রধান পরিষেবা প্রদানকারীরা হল সিকিম ক্যাবল, নয়ুমা, ডিশ টিভি এবং দূরদর্শন, অল ইন্ডিয়া রেডিওর গ্যাংটকে একটি স্থানীয় স্টেশন রয়েছে, যা জনস্বার্থের বিভিন্ন অনুষ্ঠান প্রচার করে। গ্যাংটকের তিনটি এফএম স্টেশন রয়েছে যথা ৯৩.৫ (রেড এফএম), ৯৫.০ (রেডিও মিস্টি), ৯১.৯ (নাইন এফএম) এবং একটি এআইআর গ্যাংটক রেডিও স্টেশন। ভারত সঞ্চার নিগম লিমিটেড, ভোডাফোন ইন্ডিয়া, জিও এবং ভারতী এয়ারটেলের শহরে চারটি বৃহত্তম সেলুলার নেটওয়ার্ক রয়েছে। এখানে ৪G পরিষেবাগুলি শহরের সীমার মধ্যে উপলব্ধ। গ্যাংটকে একটি দূরদর্শন টিভি স্টেশন আছে।
কিম সং-রিও
কিম সং-রিও (জন্ম: ৫ জুন ১৯৭৬) একজন উত্তর কোরীয় মহিলা আন্তর্জাতিক ফুটবলার, যিনি একজন আক্রমণভাগের খেলোয়াড় হিসেবে খেলেন। তিনি উত্তর কোরিয়া মহিলা জাতীয় ফুটবল দলের একজন সদস্য। তিনি ১৯৯৯ ফিফা মহিলা বিশ্বকাপে দলের অংশ ছিলেন।
এফ. অরলিন ট্রিমেইন
ফ্রেডরিক অরলিন ট্রিমেইন (ইংরেজি: Frederick Orlin Tremaine; ৭ জানুয়ারি, ১৮৯৯ – ২২ অক্টোবর, ১৯৫৬) ছিলেন একজন মার্কিন কল্পবিজ্ঞান পত্রিকা সম্পাদক। তিনি প্রভাবশালী পত্রিকা অ্যাস্টাউন্ডিং স্টোরিজ পত্রিকা সম্পাদনার জন্য সর্বাধিক পরিচিত। এছাড়াও তিনি একাধিক পত্রিকা সম্পাদনা করেন। এছাড়া তিনি একাধিক প্রকাশনা সংস্থার প্রধান ছিলেন এবং কথাসাহিত্যেও বিক্ষিপ্তভাবে অবদান রেখেছিলেন।
চান্দগাঁও ওয়ার্ড
চান্দগাঁও বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।
আয়তন
চান্দগাঁও ওয়ার্ডের আয়তন ১০.৭০ বর্গ কিলোমিটার।
অবস্থান ও সীমানা
চট্টগ্রাম সিটি কর্পোরেশনের উত্তর-পূর্বাংশে চান্দগাঁও ওয়ার্ডের অবস্থান। এর পশ্চিমে ৩নং পাঁচলাইশ ওয়ার্ড ও ৭নং পশ্চিম ষোলশহর ওয়ার্ড, দক্ষিণে ৬নং পূর্ব ষোলশহর ওয়ার্ড, পূর্বে ৫নং মোহরা ওয়ার্ড ও হাটহাজারী উপজেলার বুড়িশ্চর ইউনিয়ন এবং উত্তরে হাটহাজারী উপজেলার শিকারপুর ইউনিয়ন অবস্থিত।
প্রশাসনিক কাঠামো
চান্দগাঁও ওয়ার্ড চট্টগ্রাম সিটি কর্পোরেশনের আওতাধীন ৪নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের চান্দগাঁও থানার আওতাধীন এবং ২৮৫নং চট্টগ্রাম-৮ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকাগুলো হল:
শিক্ষা ব্যবস্থা
২০১১ সালের আদমশুমারি অনুযায়ী চান্দগাঁও ওয়ার্ডের সাক্ষরতার হার ৭২%। এ ওয়ার্ডে ২টি কলেজ, ৩টি মাদ্রাসা, ১টি স্কুল এন্ড কলেজ, ৪টি মাধ্যমিক বিদ্যালয় ও ৭টি প্রাথমিক বিদ্যালয় রয়েছে।
ব্যাংক
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ৪নং চান্দগাঁও ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:
দর্শনীয় স্থান
চান্দগাঁও ওয়ার্ডের দর্শনীয় স্থানগুলোর মধ্যে রয়েছে:
কাউন্সিলর
মাহবুব আলম     কাউন্সিলর   বিএনপি     ২০০৫-২০১৫
সাইফুদ্দীন খালেদ কাউন্সিলর আওয়ামীলীগের বিদ্রোহী  ২০১৫-২০২০
এসরারুল হক কাউন্সিলর আওয়ামীলীগ ২০২০
ভাল্পোই
জনসংখ্যার উপাত্ত
ভারতের ২০০১ সালের আদমশুমারি অনুসারে ভাল্পোই শহরের জনসংখ্যা হল ৭৯১৩ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৮%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে ভাল্পোই এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
হ্যাংম্যান
ইংরেজি শব্দ হ্যাংম্যান (বাংলা জল্লাদ) বলতে বুঝায় যারা রাষ্ট্র বা আদালত কর্তৃক মৃত্যুর পরোয়ানাপ্রাপ্ত ব্যক্তির যিনি ফাঁসির মাধ্যমে শাস্তি কার্যকর করে থাকেন। হ্যাংম্যান নামে গেমস, উপন্যাস এবং বিভিন্ন ভাষায় চলচ্চিত্র রয়েছে। এছাড়া হ্যাংম্যান নামে কিছু ঐতিহাসিক ব্যক্তিদেরও পরিচিতি রয়েছে।
আজগরা ইউনিয়ন
আজগরা বাংলাদেশের কুমিল্লা জেলার অন্তর্গত লাকসাম উপজেলার একটি ইউনিয়ন।
অবস্থান ও সীমানা
লাকসাম উপজেলার দক্ষিণ-পূর্বাংশে আজগরা ইউনিয়নের অবস্থান। এ ইউনিয়নের উত্তরে লাকসাম পূর্ব ইউনিয়ন ও লাকসাম পৌরসভা, পশ্চিমে ও দক্ষিণে উত্তরদা ইউনিয়ন, দক্ষিণ-পূর্বে নাঙ্গলকোট উপজেলার হেসাখাল ইউনিয়ন এবং পূর্বে নাঙ্গলকোট উপজেলার মক্রবপুর ইউনিয়ন ও পেড়িয়া ইউনিয়ন অবস্থিত।
প্রশাসনিক কাঠামো
আজগরা ইউনিয়ন লাকসাম উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম লাকসাম থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
রাধাচূড়া
রাধাচূড়া (বৈজ্ঞানিক নাম: Caesalpinia pulcherrima, ইংরেজি: Peacock Flower, Paradise Flower, Barbados Pride, Flower-fence, Dwarf Poinciana) হচ্ছে Fabaceae পরিবারের Caesalpinia গণের একটি সপুষ্পক গুল্ম। এই ফুলটি ক্রান্তীয় অঞ্চলে এবং আমেরিকা যুক্তরাষ্ট্রের উপক্রান্তীয় অঞ্চলে দেখা যায়। এটি ওয়েস্ট ইন্ডিজের স্থানীয় ফুলও হতে পারে, তবে ব্যাপক চাষের কারণে এর উৎস একরকম অজানা।
বিবরণ
রাধাচূড়া মূলত কাঁটাযুক্ত বাহারি গুল্ম বিশিষ্ট। এরা উচ্চতায় ৩ থেকে ৬ মিটার পর্যন্ত উচু হয়। রাধাচূড়ার শাখা-প্রশাখা মসৃণ ও চকচকে। এদের বাহারি রঙের ফুল ফোটে। লালচে হলুদ, লালচে গোলাপি, লালচে বাদামি ইত্যাদি।
বিস্ত‌ৃতি
উষ্ণমণ্ডলীয় অঞ্চল এই উদ্ভিদের জন্য উপযুক্ত স্থান। আমেরিকা, ক্যারিবীয় দ্বীপপুঞ্জ, আমাজন, বাংলাদেশ, ভারত প্রভৃতি অঞ্চলে বিস্ত‌ৃত।
ভেষজ গুণাগুণ
এই উদ্ভিদের ফুল, পাতা ও বীজ ভারতীয় ভেষজ ওষুধ তৈরিতে ব্যবহার করা হয়। রাধাচূড়ার ফুল গরম জলে দিয়ে সিদ্ধ করে সেই জল থেকে যে বাষ্প উপরে উঠে তা নাকমুখ দ্বারা গ্রহণ করলে পুরাতন সর্দি, কাশি, হাঁপানি ও ম্যালেরিয়া জ্বর থেকে আরোগ্য পাওয়া যায়।
ইলেকট্রন বিন্যাস
আণবিক পদার্থ বিজ্ঞান এবং কোয়ান্টাম রসায়ন অনুযায়ী ইলেক্ট্রন বিন্যাস হচ্ছে কোন অণু, পরমাণু বা অন্য কোন বস্তুতে ইলেক্ট্রনের সজ্জা। ইলেক্ট্রন নির্দিষ্ট সম্ভাব্য এলাকা জুড়ে পরিভ্রমণ করে যা অর্বিটাল নামে পরিচিত। এই অর্বিটালগুলোর আকৃতি এবং ইলেক্ট্রন ধারণক্ষমতা নিউক্লিয়াস থেকে অর্বিটালের দূরত্বের উপর নির্ভর করে বিভিন্ন হয়। প্রতিটি অর্বিটালের সর্বোচ্চ ইলেক্ট্রন ধারণক্ষমতা নির্দিষ্ট। অণু বা পরমাণুর কোন অর্বিটালে কতটি করে ইলেক্ট্রন অবস্থান করবে তা আউফবাউ নীতি অনুযায়ী নির্ধারিত হয়। কোন অণু বা পরমাণুর অর্বিটালগুলোতে কতটি করে ইলেক্ট্রন রয়েছে তা বিশেষ উপায়ে প্রকাশিত রূপই হচ্ছে ইলেক্ট্রন বিন্যাস। পরমাণুর ইলেকট্রন বিন্যাসের উপরে ঐ পরমাণুর যোজনী নির্ভর করে। ইলেক্ট্রন বিন্যাসের বৈশিষ্ট্যের উপরে দাঁড়িয়ে আছে সমযোজী বন্ধনের ভিত্তি।
অর্বিটালের আকৃতি এবং ইলেক্ট্রন ধারণক্ষমতাকে যথাক্রমে ইংরেজি বর্ণ s,p,d,f দ্বারা নির্দেশ করা হয়। এছাড়াও g,h এবং i বর্ণ দিয়েও নির্দেশ করার বিধান রয়েছে কিন্তু এখনও পর্যন্ত এগুলো ব্যবহারের প্রয়োজন পড়েনি। প্রতিটি অর্বিটালের শক্তিমাত্রা নির্দিষ্ট। ইলেক্ট্রন এক শক্তিমাত্রার অর্বিটাল থেকে অন্য শক্তিমাত্রার অর্বিটালে ঝাঁপ দিতে পারে। এর ফলে ফোটন নামের একপ্রকার কোয়ান্টাম শক্তি কণার নিঃসরণ ঘটে। অর্বিটালের শক্তিমাত্রাকে ১ থেকে ৭ এর মধ্যের কোন একটি পূর্ণ সংখ্যা দ্বারা নির্দেশ করা হয় এবং তা অর্বিটাল নির্দেশক বর্ণের সাথে বসানো হয়।
মুহাম্মাদ আব্দুল বারি
মুহাম্মাদ আব্দুল বারি এফআরএসএ হলেন লন্ডনের ইস্ট লন্ডন মসজিদের প্রাক্তন চেয়ারম্যান এবং "মুসলিম কাউন্সিল অফ ব্রিটেন" এর প্রাক্তন সেক্রেটারী জেনারেল (২০০৬-২০১০)। তিনি "ইসলামিক ফোরাম অফ ইউরোপ"এর সভাপতি হিসেবেও দায়িত্ব পালন করেছেন। আমানাহপ্যারেন্টিং.কম নামে তার একটি নিজস্ব সন্তানপালনের পরামর্শ বিষয়ক তার একটি অনলাইন প্লাটফর্ম রয়েছে। জন্মসূত্রে তিনি বাংলাদেশী।
ব্যক্তিজীবন
ব্যক্তিগত জীবনে তিনি বিবাহিত এবং চার সন্তানের জনক।
পোর্টাল শিরা
পোর্টাল শিরা বা হেপাটিক পোর্টাল শিরা ( এইচপিভি ) হলো একটি রক্তনালী যা প্লীহা থেকে পরিপাক নালি, পিত্তথলি, অগ্ন্যাশয় এবং যকৃতে রক্ত সরবরাহ করে। যকৃতের মোট রক্ত প্রবাহের প্রায় ৭৫% পোর্টাল শিরার মাধ্যমে হয়। বাকি ২৫% রক্তপ্রবাহ হেপাটিক ধমনীর মাধ্যমে হয়।
পোর্টাল শিরা সত্যিকারের শিরা নয়। কারণ এটি হৃৎপিণ্ডে রক্ত সরবরাহ না করে সরাসরি যকৃতের কৈশিকনালীতে রক্ত সরবরাহ করে। পোর্টাল শিরা মানবদেহের হেপাটিক পোর্টাল সিস্টেমের একটি প্রধান উপাদান। মানবদেহে দুটি পোর্টাল ভেনাস সিস্টেম রয়েছে।
পোর্টাল শিরা সাধারণত সুপিরিয়র মেসেন্ট্রেরিক শিরা, প্লীহা শিরা, ইনফিরিয়র মেসেন্ট্রেরিক শিরা, বাম ও ডান গ্যাস্ট্রিক শিরা এবং অগ্ন্যাশয় শিরা এর সংমিশ্রণ দ্বারা গঠিত হয়।
পোর্টাল শিরার সাথে সংশ্লিষ্ট জটিলতাগুলো অনেক মারাত্মক হয়। এমনকি মৃত্যুর কারণও হয়ে থাকে। এছাড়া পোর্টাল হাইপারটেনশন যকৃতের সিরোসিসের একটি বড় জটিলতা।
কাজ
পোর্টাল শিরা এবং হেপাটিক ধমনী যকৃতে দ্বৈত রক্ত সরবরাহ করে। যকৃতের মোট রক্ত প্রবাহের প্রায় ৭৫% পোর্টাল শিরা দ্বারা হয়। বাকি ২৫% রক্তপ্রবাহ হেপাটিক ধমনী দ্বারা হয়।
পোর্টাল শিরা বেশিরভাগ শিরা থেকে পৃথক। কারণ এটি হৃৎপিণ্ডে রক্ত সরবরাহ করে না। বরং এটি একটি পোর্টাল ভেনাস সিস্টেমের অংশ। এটি শিরার রক্তকে যকৃতের হেপাটিক সাইনুসয়েডের কৌশিকনালীতে সরবরাহ করে। পরিপাক নালি থেকে যকৃতে রক্ত সরবরাহ করার সময়, পোর্টাল শিরা দুটি কাজ সম্পাদন করে। প্রথমত এটি রক্তের বিষাক্ত পদার্থগুলো সিস্টেমিক রক্ত সংবহনে ছাড়ার আগেই হেপাটোসাইট(যকৃত কোষ) দ্বারা নির্বিষ করে। দ্বিতীয়ত যকৃত দ্বারা পরিপাক নালিতে সবেমাত্র গ্রহণ করা খাবার থেকে পুষ্টি গ্রহণ করে।
ক্লিনিকাল গুরুত্ব
পোর্টাল শিরাতে রক্তচাপ বেড়ে যাওয়াকে বলা হয় পোর্টাল হাইপারটেনশন। এটি যকৃতের রোগের একটি প্রধান জটিলতা। যকৃত সিরোসিস, পোর্টাল শিরার ব্যাস (১৩ বা ১৫ মিমি এর বেশি ব্যাস) বৃদ্ধি এবং সংবেদনশীলতাও পোর্টাল হাইপারটেনশনের চিহ্ন। ডপলার আলট্রাসনোগ্রাফিতে, প্রধান পোর্টাল শিরার (এমপিভি) সর্বোচ্চ সিস্টোলিক বেগ ২০ থেকে ৪০ সেমি/সেকেন্ড এর মধ্যে থাকে। পোর্টাল শিরার সিস্টোলিক বেগ <১৬ সেমি/সেকেন্ড হলে তাকে পোর্টাল হাইপারটেনশন বলে চিহ্নিত করা হয়।
পোর্টাল হাইপারটেনশনের ক্লিনিকাল লক্ষণগুলোর মধ্যে দীর্ঘস্থায়ী যকৃত রোগগুলো অন্তর্ভুক্ত রয়েছে। এগুলো হলো অ্যাসাইটেস, এসোফেজিয়াল ভ্যারাইস, স্পাইডার নেভি, ক্যাপ্ট মেডুসি এবং পামার এরিথেমা । থাম্ব|৫ সেকেন্ডের বেশি সময় ধরে পোর্টাল শিরাতে ডপলার আলট্রাসনোগ্রাফি করা হয়েছে
আমেরিকান এয়ারলাইন্স
আমেরিকান এয়ারলাইন্স, ইনক. (এএ) ডালাস-ফোর্ট ওয়ার্থ মেট্রোপ্লেক্সের মধ্যে টেক্সাসের ফোর্ট ওয়ার্থে অবস্থিত একটি প্রধান আমেরিকান বিমান সংস্থা। এটি বহরের আকার, নির্ধারিত উড়ানের যাত্রী সংখ্যা ও উপার্জন অনুযায়ী বিশ্বের বৃহত্তম বিমান সংস্থা। আমেরিকান, তার আঞ্চলিক অংশীদারদের সাথে ৫০ টিরও বেশি দেশের প্রায় ৩৫০ টি গন্তব্যে প্রতিদিন প্রায় ৬,৮০০ টি উড়ানের মাধ্যমে একটি বিস্তৃত আন্তর্জাতিক ও দেশীয় নেটওয়ার্ক পরিচালনা করে। আমেরিকান এয়ারলাইন্স বিশ্বের তৃতীয় বৃহত্তম বিমান সংস্থার জোট ওয়ানওয়ার্ল্ড জোট-এর প্রতিষ্ঠাতা সদস্য। আঞ্চলিক পরিষেবাটি আমেরিকান ঈগল নামে স্বতন্ত্র ও সহায়ক সংস্থা দ্বারা পরিচালিত হয়।
আমেরিকান এয়ারলাইন্স ও আমেরিকান ঈগল ১০ টি ঘাঁটির মাধ্যমে পরিচালিত হয়; এর বৃহত্তম ঘাঁটিটি ডালাস/ফোর্ট ওয়ার্থ (ডিএফডাব্লু) রয়েছে। বিমানসংস্থাটি দৈনিক গড়ে ৫,০০,০০০ জনেরও বেশি যাত্রীর সাথে বছরে ২০০ মিলিয়নেরও বেশি যাত্রী পরিচালনা করে। ২০১৯ সালের হিসাবে, সংস্থাটি প্রায় ১, ৩০,০০০ জনকে নিয়োগ করেছে।
ইউনেস বেলহান্দা
ইউনেস বেলহান্দা (জন্মছ ২৫ ফেব্রুয়ারি ১৯৯০) হলেন ফ্রান্সে জন্মগ্রহণকারী মরক্কোর একজন পেশাদার ফুটবলার, যিনি তুর্কি ক্লাব গালাতাসারায় এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন।
ব্যবসায়িক লেনদেন
হিসাববিজ্ঞানের আলোচনায় ব্যবসায়িক লেনদেন বা আর্থিক লেনদেন বলতে এমন একটি সমাপ্ত ব্যবসায়িক ঘটনাকে বোঝায় যেটিকে অবশ্যই অর্থের মাপকাঠিতে পরিমাপ করা সম্ভব (অর্থাৎ এটি অনার্থিক নয়, বরং আর্থিক একটি ঘটনা), যেটি কোনও ব্যবসা বা কারবারের কর্মকাণ্ড ও আর্থিক অবস্থা তথা আর্থিক বিবরণীর উপরে প্রভাব ফেলে এবং যেটিকে ব্যবসাটির হিসাবের নথিপত্রে দাখিলা হিসেবে লিপিবদ্ধ করা হয়। সাধারণত কোনও ব্যবসা প্রতিষ্ঠান ও অপর কোনও বাহ্যিক পক্ষের মধ্যকার সম্মতির ভিত্তিতে প্রস্তুতকৃত চুক্তির শর্ত মেনে নগদ অর্থ, তথ্য, পণ্যদ্রব্য বা সেবার বিনিময় হলে সেটিকে লেনদেন বলা হয়। তবে ব্যবসা প্রতিষ্ঠানের অভ্যন্তরীণ কোনও ঘটনাকেও (যেমন স্থায়ী সম্পত্তির অবমূল্যায়ন) ব্যবসায়িক লেনদেন হিসেবে গণ্য করা হতে পারে।
সেবা প্রদান বা পণ্যের যোগান দেবার জন্য কোনও সরবরাহকারীকে মূল্য পরিশোধ করা, কোনও সম্পত্তির মালিকানা অর্জনের জন্য নগদ অর্থ ও অঙ্গীকারপত্রের মাধ্যমে কোনও বিক্রেতাকে ঐ সম্পত্তির মূল্য পরিশোধ করা, কোনও কর্মচারীকে নির্দিষ্ট সংখ্যক ঘণ্টা শ্রম দেবার জন্য মজুরি প্রদান করা, পণ্য বা সেবার যোগান দেবার জন্য কোনও খরিদ্দারের কাছ থেকে পরিশোধ্য অর্থ গ্রহণ করা, ইত্যাদি হল ব্যবসায়িক লেনদেনের কিছু উদাহরণ। উদাহরণস্বরূপ যদি কেউ একটি পণ্যদ্রব্য বিক্রয়ের ব্যবসা নির্বাহ করেন এবং যদি তিনি কোনও ক্রেতার কাছে ৫০০ টাকার সমপরিমাণ নগদ অর্থের বিনিময়ে কিছু পণ্যদ্রব্য বিক্রয় করেন, তাহলে এই বেচা-কেনার ঘটনাটিকে অর্থের নিরিখে পরিমাপ করা সম্ভব ও এটি ব্যবসাটির আর্থিক অবস্থানের উপর প্রভাব ফেলে বিধায় ঘটনাটি একটি ব্যবসায়িক লেনদেন হিসেবে বিবেচিত হবে। একইভাবে ব্যবসার মালিক যদি তার অধীনস্থ বিক্রয়কারককে ৪০০ টাকা মজুরি প্রদান করেন, তাহলে সেই ঘটনাটিকেও একটি ব্যবসায়িক লেনদেন হিসেবে গণ্য করা হবে কেননা এটির আর্থিক মূল্য আছে এবং ব্যবসার উপরে এটির আর্থিক প্রভাব পড়েছে। যেসব ঘটনা অর্থের নিরিখে পরিমাপ করা যায়, কেবলমাত্র সেগুলিকেই ব্যবসা বা কারবারের হিসাবের বিবরণীতে অন্তর্ভুক্ত করা হয়।
কোনও ব্যবসা বা কারবারের সাথে সংশ্লিষ্ট বহু ঘটনা থাকতে পারে যেগুলির উপরে নির্ভরযোগ্যভাবে কোনও আর্থিক মূল্য নির্দিষ্ট করা সম্ভব হয় না। এই ধরনের পরিস্থিতি বা ঘটনাগুলিকে ব্যবসায়িক বা আর্থিক লেনদেন হিসেবে ডাকা সম্ভব নয়। উদাহরণস্বরূপ, যদি কোনও ব্যবসা প্রতিষ্ঠানের প্রধান নির্বাহী কর্মকর্তা কর্মচারীদের উদ্দেশ্যে অনুপ্রেরণামূলক বক্তৃতা দান করেন, তাহলে এই ঘটনাটি প্রতিষ্ঠানটির ব্যবসার জন্য অত্যন্ত উপকারী হতে পারে, কিন্তু এই বক্তৃতাটির উপরে কোনও আর্থিক মূল্য নির্দিষ্ট করা সম্ভব নয়, সে কারণে এটিকে কোনও ব্যবসায়িক লেনদেন হিসেবেও গণ্য করা যায় না। সুতরাং এটি হিসাবের বিবরণীর অংশে পরিণত হতে পারে না।
ব্যবসায়িক লেনদেনের বৈশিষ্ট্যসমূহ
একটি বৈধ ব্যবসায়িক বা আর্থিক লেনদেনের নিম্নলিখিত গুরুত্বপূর্ণ বৈশিষ্ট্যগুলি থাকা প্রয়োজন। সব হিসাবরক্ষক বা হিসাববিদের কোনও লেনদেনকে জাবেদায় দাখিলা দেবার আগে এই বৈশিষ্ট্যগুলি যাচাই করে নেওয়া আবশ্যক।
ব্যবসায়িক লেনদেনের ধরন
হিসাববিজ্ঞানে লেনদেনগুলিকে বিভিন্ন ভাবে শ্রেণীবদ্ধ করা যায়। যেমন নগদ লেনদেন, ধারে লেনদেন, অভ্যন্তরীণ লেনদেন ও বাহ্যিক লেনদেন।
যে লেনদেনের সময় নগদ অর্থ সাথে সাথে পরিশোধ ও গ্রহণ করা হয়, তাকে নগদ লেনদেন বলে। যেমন যদিও কোনও ব্যক্তি ক অপর একজন ব্যক্তি খ-এর কাছে কোনও পণ্যদ্রব্য বিক্রয় করেন এবং খ ক্রয়কৃত পণ্যের জন্য সাথে সাথে নগদ অর্থ দিয়ে পণ্যের মূল্য পরিশোধ করেন, তাহলে সেটিকে নগদ লেনদেন হিসেবে গণ্য করা হবে। আবার যদি ব্যক্তি ক অপর কোনও ব্যক্তি খ-এর কাছ থেকে পণ্যদ্রব্য ক্রয় করার সময় সাথে সাথে তার মূল্য পরিশোধ করেন, সেটিও একটি নগদ লেনদেন। বর্তমান আধুনিক বিশ্বে লেনদেন আর টাকা-পয়সা দিয়ে মূল্য পরিশোধের মধ্যে সীমাবদ্ধ নয়। আর্থিক সংস্থাসমূহ কর্তৃক বিতরণকৃত ডেবিট কার্ড বা ক্রেডিট কার্ড দিয়ে করা সমস্ত লেনদেনও নগদ লেনদেন হিসেবে শ্রেণীবদ্ধ করা হয়।